কিউরিওসিটি (রোভার)
কিউরিওসিটি রোভার ২০১২ খ্রিস্টাব্দে মঙ্গল গ্রহে নাসার প্রেরিত চতুর্থ রোবটযান। মঙ্গল গবেষণার ইতিহাসে এটিই এখন পর্যন্ত (২০১২) নাসার বিজ্ঞানীদের সবচেয়ে বড় সাফল্য। রোবটযানটির ওজন প্রায় ১ টন। এই প্রথম নাসা এত বেশি ওজনের যান কোনো গ্রহে সফলভাবে নামাতে সক্ষম হয়েছে। মিশনের বিজ্ঞানীরা বলছেন, মঙ্গল গ্রহে এপর্যন্ত যত অনুসন্ধানী যান পাঠানো হয়েছে, তার মধ্যে ১ টন ওজনের এই কিউরিওসিটিই সবচেয়ে উন্নত। কিউরিওসিটি গ্রিনিচ মান সময় সোমবার ভোর পাঁচটা ৩২ মিনিটে মঙ্গল গ্রহের একটি পর্বতের জ্বালামুখের ভেতরে নামে এবং পরে মঙ্গলের মাটি স্পর্শ করে। কিউরিওসিটি পৃথিবী থেকে মঙ্গল গ্রহে পৌঁছাতে সময় নিয়েছে নয় মাস। এটি ২০১১ সালের নভেম্বরে যুক্তরাষ্ট্রের ফ্লোরিডার কেপ ক্যানাভেরাল থেকে যাত্রা শুরু করে এবং ৫৭ কোটি কিলোমিটার পথ পাড়ি দিয়ে মঙ্গল গ্রহে পৌঁছায়। এ রোবটকে বলা হচ্ছে ‘পূর্ণাঙ্গ জৈব গবেষণাগার’।
কেপলার-৪বি
কেপলার-৪বি, প্রাথমিক ভাবে KOI ৭.০১ নামে পরিচিত, এটি একটি বহির্গ্রহ যা নাসা'র কেপলার মহাকাশযান মিশন দ্বারা প্রথম আবিষ্কৃত হয়। এর ব্যাসার্ধ আর ভর নেপচুনের অনুরুপ। এটি এর নক্ষত্রের খুব নিকটবর্তী, এবং এটি সৌর জগৎ এর সব গ্রহের চেয়ে যথেষ্ট ভাল উত্তপ্ত। গ্রহটির আবিস্কার ৪ জানুয়ারি ২০১০ ওয়াশিংটন ডিসি.-এ ঘোষণা করা হয়, সাথে আর ৪টি গ্রহ কেপলার মহাকাশযান চিহ্নিত করে যা W.M. Keck পর্যবেক্ষণাগারের টেলিস্কোপ পরবর্তীকালে নিশ্চিত করে।